Hemm daħla mal-kosta ĠORĠ BORG Hemm daħla mal-kosta Fejn riġel ma jirfes, Fejn għajn anqas tara. Hemm daħla mal-kosta Moħbija u mwennsa Mill-blat ta' mad- waraha. Hemm daħla mal-kosta Fejn xemx, riħ u baħar Jilagħbu flimkien. Hemm daħla mal-kosta Fejn mewġa tinbidel Fi rxiexa ta' lwien. Dan id-dulur Magħfus dan id-dulur, m'hawnx aktar fejn idur fil-qalb. Sa l-aħħar qtar magħsur it-talb.